Aquakultur

Aquakultur ass d'Zuucht vun Organismen, déi am Waasser liewen, besonnesch Fësch, Muschelen, Kriibsen an Algen. Dofir gëtt ënner kontrolléierte Konditiounen eng Populatioun vun engem bestëmmten Organismus opgebaut. Domat ënnerscheet sech d'Aquakultur vun der Fëscherei, déi d'Recoltéiere vu wëlle Waasserdéieren ass. Enger vaster Approche no kann een d'Fëscherei der Juegd zouuerdnen an d'Aquakultur der Agrikultur.Klinger, Dane H. et al. (2013), "Moving beyond the fished or farmed dichotomy", Marine Policy, Vol. 38, p. 369

Den Term "Kultur" implizéiert eng Form vun Interventioun am Zuuchtprozess fir d'Produktioun ze verbesseren, zum Beispill d'Fidderen oder d'Schütze viru Predateuren. En implizéiert och en individuellen oder juristesche Besëtzer vum Stock. Aquatesch Organismen, déi vun där Persoun oder Organisatioun rekoltéiert ginn, där deen Organismus wärend der ganzer Zuuchtperiod gehéiert huet, zielen zu de Produkter vun der Aquakultur. Am Géigesaz dozou gëtt et déi aquatesch Organismen, déi ëffentlech exploitéiert kënne ginn, well s'eng Ressource mam Statut "propriété commune" sinn; si zielen zu de Produkter vun der Fëscherei.Definitioun vun Aquakultur um site vun der FAO (gekuckt de 4. Februar 2015)

2008 huet d'Aquakultur 46 % vum weltwäite Mieresfriichtekonsum geliwwert, an et gëtt geschat, datt dësen Taux nach weider klamme wäert.Klinger, Dane H. et al. (2013), p. 369 Déi gréisste Aquakulturproduzenten op der Welt sinn (2012):FAO: World aquaculture production of fish, crustaceans, molluscs, etc., by principal producers in 2012

 01: : 41,1 Milliounen Tonnen, 66 Milliarden USD
 02: : 4,2 Milliounen Tonnen, 9 Milliarden USD
 03: : 3 Milliounen Tonnen, 5,8 Milliarden USD
 04: : 3 Milliounen Tonnen, 6,7 Milliarden USD
 05: : 1,7 Milliounen Tonnen, 3,9 Milliarden USD
 06: : 1,3 Milliounen Tonnen, 5,1 Milliarden USD
 07: : 1 Millioun Tonnen, 6 Milliarden USD
 08: : 1 Millioun Tonnen, 2 Milliarden USD
 09: : 8,9 Millioun Tonnen, 1,5 Milliarden USD
 10: : 7,9 Millioun Tonnen, 2 Milliarden USD

Kategorie:Fëscherei